ນາຍົກລາວ ຢືນຢັນວ່າ ການລະບາດຂອງ COVID-19 ສົ່ງຜົນກະທົບຕໍ່ ລາວ ເກີນລະດັບຄາດໝາຍ ໃນທຸກດ້ານ 
ກ່ອນໜ້ານີ້ ລັດຖະບານ ລາວ ໄດ້ວາງຄາດໝາຍການຂະຫຍາຍຕົວຂອງ GDP ໃນປີ 2020 ໄວ້ທີ່ 6.5ເປີເຊັນຊຶ່ງຈະເຮັດໃຫ້ GDP ມີມູນຄ່າລວມ 117,780 ຕື້ກີບ.
ນາຍົກລັດຖະມົນຕີ ລາວ ຢືນຢັນວ່າ ການລະບາດຂອງໄວຣັສ COVID-19 ສົ່ງຜົນກະທົບຕໍ່ ລາວ ເກີນລະດັບຄາດໝາຍໃນທຸກດ້ານ ໂດຍສະເພາະການພັດທະນາຄຸນນະພາບຊີວິດການເປັນຢູ່ຂອງປະຊາຊົນໃຫ້ດີຂຶ້ນນັ້ນ ທ່ານ ທອງລຸນ ສີສຸລິດ ນາຍົກລັດຖະມົນຕີຖະແຫຼງຕໍ່ກອງປະຊຸມສະໄໝສາມັນຄັ້ງທີ 10 ຂອງສະ ພາແຫ່ງຊາດ ລາວ ໃນທ້າຍເດືອນຕຸລາ 2020 ຜ່ານມາວ່າເສດຖະກິດ ລາວ ໃນປີ 2020 ຈະຕົກ ຕໍ່າລົງຢ່າງຫຼີກລ່ຽງບໍ່ໄດ້ ອັນເປັນຜົນກະທົບໂດຍກົງຈາກການລະບາດຂອງເຊື້ອໄວຣັສ COVID-19 ທັງຍັງໄດ້ສົ່ງຜົນກະທົບຕໍ່ ລາວ ເກີນລະດັບຄາດໝາຍໃນທຸກດ້ານອີກດ້ວຍ ໂດຍສະເພາະແມ່ນການພັດທະນາເພື່ອຍົກລະດັບຄຸນນະພາບຊີວິດການເປັນຢູ່ຂອງປະຊາຊົນໃຫ້ດີຂຶ້ນ ແລະ ເສດຖະກິດມະຫາພາກນັ້ນດັ່ງທີ່ທ່ານ ທອງລຸນ ຢືນຢັນວ່າ “ຄາດໝາຍມະຫາພາກຈຳນວນນຶ່ງຄາດວ່າບໍ່ບັນລຸຕາມແຜນເປັນຕົ້ນ GDP ລາຍຮັບ, ລາຍຈ່າຍ, ອັດຕາເງິນເຟີ້ ແລະ ອື່ນໆ ເນື່ອງຈາກໄດ້ຮັບຜົນກະທົບຈາກຫຼາຍດ້ານ, ການທ່ອງທ່ຽວຕ່າງປະເທດຖືວ່າບໍ່ມີໃນໄລຍະ ໂຄວິດ ນີ້ ທັງລາຍຮັບ ແລະ ລາຍຈ່າຍບໍ່ສາມາດບັນລຸຕາມທີ່ສະພາແຫ່ງຊາດຮັບຮອງ, ການສົ່ງເສີມການຜະລິດເພື່ອທົດແທນການນຳເຂົ້າ ເພື່ອທະວີການສົ່ງອອກຍັງບໍ່ຕອບສະໜອງໄດ້ຕາມຄວາມຮຽກຮ້ອງຕ້ອງການທີ່ແທ້ຈິງ ການຄຸ້ມຄອງລາຄາສິນຄ້າຍັງບໍ່ທັນໄດ້ດີ ເຮັດໃຫ້ອັດຕາເງິນເຟີ້ມີທ່າອຽງສູງຂຶ້ນ “ ແຕ່ຢ່າງໃດກໍຕາມທະນາຄານພັດທະນາເອເຊຍ (ADB) ກໍໄດ້ປັບຫຼຸດຄາດໝາຍການຂະຫຍາຍຕົວດ້ານເສດຖະກິດຂອງປະເທດສະມາຊິກອາຊຽນລົງທັງ 10 ປະເທດໃນປີ 2020 ນີ້ຍ້ອນຜົນກະທົບຈາກການລະບາດຂອງໄວຣັສ COVID-19 ໃນນີ້ມີ 7 ປະເທດທີ່ຄາດວ່າຍອດຜະລິດຕະພັນລວມ (GDP) ຈະຫຼຸດລົງຄື ໄທ, ຟີລິບປິນ, ມາດເລເຊຍ, ສິງກະໂປ, ກຳປູເຈຍ, ລາວ ແລະ ອິນໂດເນເຊຍທີ່ GDP ຈະຕິດລົບ 8 ເປີເຊັນ, 7 3 ເປີເຊັນ, 6 5 ເປີເຊັນ, 6 2 ເປີເຊັນ, 4 ເປີເຊັນ, 2 5 ເປີເຊັນ ແລະ 1 ເປີເຊັນຕາມລຳດັບ ສ່ວນ ບຣູໄນ, ມຽນມາ ແລະ ຫວຽດນາມ ກໍຄືສາມປະເທດທີ່ຄາດ ວ່າ GDPໃນປີ 2020 ຈະຂະຫຍາຍຕົວເພີ່ມຂຶ້ນທີ່ລະດັບພຽງ 1 4 ເປີເຊັນ, 1 8 ເປີເຊັນ ແລະ 1 8 ເປີເຊັນຕາມລຳດັບ ສ່ວນໃນປີ 2021 ນັ້ນ ADB ກໍຄາດການວ່າເສດຖະກິດໃນ ເອເຊຍ ຈະກັບຄືນສູ່ສະພາວະປົກກະຕິ ແຕ່ວ່າຈະຕ້ອງສາມາດຄວບຄຸມການລະບາດຂອງໄວຣັສ COVID-19 ໄດ້ຢ່າງຄັກແນ່ແລ້ວ ທັງນີ້ຄາດວ່າ GDP ໃນ ລາວ ຈະຂະຫຍາຍຕົວ 4 5 ເປີເຊັນ ເທົ່າກັບ ໄທ ແລະ ສິງກະໂປ ສ່ວນ ບຣູໄນ, ອິນໂດເນເຊຍ, ກຳປູເຈຍ, ມຽນມາ, ຫວຽດນາມ, ຟີລິບປິນ, ມາເລເຊຍ ຈະຂະຫຍາຍຕົວ 3 ເປີ ເຊັນ, 5 3ເປີເຊັນ, 5 9ເປີເຊັນ, 6ເປີເຊັນ, 6 3ເປີເຊັນ, 6 5ເປີເຊັນ ແລະ 6 5ເປີເຊັນ ຕາມລຳດັບ ກ່ອນໜ້ານີ້ ລັດຖະບານ ລາວ ໄດ້ວາງຄາດໝາຍການຂະຫຍາຍຕົວຂອງ GDP ໃນປີ 2020 ໄວ້ທີ່ 6 5ເປີເຊັນຊຶ່ງຈະເຮັດໃຫ້ GDP ມີມູນຄ່າລວມ 117,780 ຕື້ກີບທີ່ສະເລ່ຍເປັນລາຍໄດ້ຂອງປະຊາ ຊົນ ລາວ ທີ່ລະດັບ 2,733 ໂດລາຕໍ່ຄົນຕໍ່ປີ ຫາກແຕ່ດ້ວຍການລະບາດຂອງໄວຣັສ COVID-19 ຈຶ່ງເຮັດໃຫ້ເປັນໄປບໍ່ໄດ້ຢ່າງແນ່ນອນ ທາງດ້ານສະພາອຸດສາຫະກຳ ແລະການຄ້າຂອງສະຫະພາບຢູໂຣບ (EU) ປະຈຳລາວຄາດໝາຍ ວ່າ ການລະບາດຂອງເຊື້ອໄວຣັສ COVID-19 ຈະເຮັດໃຫ້ ເກີນກວ່າ 70 ເປີເຊັນຂອງຫົວໜ່ວຍ ທຸລະກິດທັງໝົດໃນລາວ ຕ້ອງສູນເສຍ ລາຍໄດ້ຫຼາຍກວ່າ 50 ເປີເຊັນຂອງລາຍໄດ້ທັງໝົດໃນຕະ ຫຼອດປີ 2020 ອັນຈະເຮັດໃຫ້ໜ່ວຍທຸລະກິດເຫຼົ່ານີ້ບໍ່ມີເງິນຊຳລະໜີ້ໃຫ້ທະນາຄານໂດຍສອດຄ່ອງກັນກັບສະຖາບັນຄົ້ນຄວ້າເສດຖະກິດແຫ່ງຊາດ ຊຶ່ງຄາດວ່າພາກບໍລິການ ແລະ ທ່ອງທ່ຽວໃນ ລາວ ຈະສູນເສຍລາຍໄດ້ກວ່າ 700 ລ້ານໂດລາ ສ່ວນກະຊວງແຜນການ ແລະ ການລົງທຶນປະເມີນວ່າການລະບາດຂອງໄວຣັສ COVID-19 ຈະເຮັດໃຫ້ເສດຖະກິດ ລາວ ເກີດການສູນເສຍໃນຕະຫຼອດປີ 2020 ຄິດເປັນມູນຄ່າລວມເກີນກວ່າ 7,000 ຕື້ກີບ ແລະ ກະທົບຕໍ່ວິສາຫະກິດເຖິງ 128,690 ລາຍໃນນີ້ 97 ເປີເຊັນກໍຄືວິສາຫະກິດຂະໜາດນ້ອຍ ແລະ ຂະໜາດກາງ ທາງດ້ານທະນາຄານໂລກ ໄດ້ລາຍງານການສຳຫຼວດຜົນກະທົບຈາກການລະບາດຂອງໄວຣັສ COVID-19 ໃນ ລາວ ເມື່ອບໍ່ນານມານີ້ວ່າຜົນກະທົບທີ່ເກີດຂຶ້ນແລ້ວໃນປີ 2020 ນີ້ຄືການມີປະຊາ ຊົນ ລາວ ຍາກຈົນເພີ່ມຂຶ້ນອີກເຖິງ 3 1 ເປີເຊັນທີ່ເຮັດໃຫ້ ລາວ ມີປະຊາຊົນຍາກຈົນເພີ່ມຂຶ້ນຈາກ 18 3 ເປີເຊັນໃນປີ 2019 ເປັນ 21 4 ເປີເຊັນຂອງຈຳນວນປະຊາກອນ ລາວ ທັງໝົດໃນປີ 2020 ແລະ ດ້ວຍສະພາວະເສດຖະກິດທີ່ຕົກຕໍ່າທີ່ເຮັດໃຫ້ລັດຖະບານ ລາວ ຈັດເກັບລາຍຮັບໄດ້ຕໍ່າດ້ວຍນັ້ນຍັງເຮັດໃຫ້ລັດຖະບານ ລາວ ຕ້ອງຂາດແຄນດ້ານງົບປະມານຢ່າງໜັກ ແລະ ບໍ່ສາມາດສະ ໜອງທຶນໃຫ້ການລົບລ້າງບັນຫາຍາກຈົນໄດ້ຕາມແຜນການ ເຫັນໄດ້ຈາກການທີ່ລັດຖະບານ ລາວ ສະໜອງທຶນເພື່ອແກ້ໄຂບັນຫາຍນາຈົນໄດ້ພຽງ 144 ຈຸດສຸມຈາກທັງໝົດ 449 ຈຸດສຸມໃນປີ 2020 ນີ້